Between Heaven and Hell (cinta)

:*Iste articlo ye sobre una cinta de cine belico estausunidense estrenada en 1956; ta atros usos, se veiga *'Between Heaven and Hell***.

***Between Heaven and Hell*** (títol orichinal en [[Idioma anglés|anglés]], en [[Idioma aragonés|aragonés]] ***Entre lo cielo y l'infierno***, estrenada en [[Aragón]] con o títol en [[Idioma castellano|castellano]] de ***Los diablos del Pacífico***, en aragonés ***Os diaples d'o Pacifico**'') ye una [[cinta]] de [[cine belico]] de [[cine estausunidense]] estrenada l'anyo [[1956]], dirichida por [[Richard Fleischer]] seguntes un [[guión adaptau]] por [[Harry Brown]] (basau en a [[novela]] ''[[The Day the Century Ended]]'', que heba publicau [[Francis Gwaltney]] l'anyo [[1955]]), con una [[banda sonora orichinal]] d'[[Hugo Friedhofer]], una [[dirección de fotografía]] de [[Leo Tover]] y una [[producción cinematografica]] de [[David Weisbart]] ta la [[productora cinematografica]] ''[[20th Century Fox]]''. De l'[[elenco]] d'a cinta en fan parte, entre d'atros [[actor]]s, [[Robert Wagner]], [[Terry Moore]], [[Broderick Crawford]], [[Buddy Ebsen]], [[Robert Keith]], [[Brad Dexter]], [[Mark Damon]], [[Ken Clark]], [[Harvey Lembeck]], [[Skip Homeier]], [[L.Q. Jones]], [[Tod Andrews]], [[Biff Elliot]], [[Bart Burns]], [[Frank Gerstle]], [[Frank Gorshin]], [[Scatman Crothers]], [[Sam Edwards]] y [[Carl Switzer]].

''Sam Gifford'' ye un propietario d'una empresa de [[cotón]] prou despotico con os suyos treballadors. Ye soldau en a [[Guardia Nacional d'Estaus Unius]] y ye casau con a filla d'o suyo comandant, propietario cabalero d'una plantación de cotón que cuan s'amana la dentrada en a [[Segunda Guerra Mundial]] d'[[Estaus Unius]] ye mobilizau con a suya unidat. Cuan o país dentra en a guerra, lo ninvían enta lo [[Guerra d'o Pacifico (1937-1945)|teatro d'operacions d'o Pacifico]], a on prencipia a tener contacto estreito con bel uns d'os suyos antigos treballadors a qui d'antes mas casi que no conoixeba. Con o grau de [[sarchento]], manda con habilidat a los suyos soldaus y plega a recibir una medalla por as suyas accions, encara que ocasionalment presenta simptomas de [[neurosi]] y [[fatiga de combat]]. Ixo s'intensifica cuan un tirador chaponés mata a lo suyo suegro y poco dimpués un oficial exaltau en panico dispara contra los suyos propios hombres y ''Gifford'' li da manteca. Como consecuencia, lo degradan y lo suyo superior, ''Waco'', como pide ser clamau ta evitar a los francotiradors, lo ninvía con una patrulla enta lo lugar de San Carlos, a on se creye que ye lo puesto de mando chaponés. Troban o lugar albandonau y en tornar enta la base veyen [[mortero]]s chaponeses de camín ta atacar-la. Cuan plegan en a base, ''Waco'' lo acusa de no haber plegau en San Carlos (y ta amostrar que sí, ''Gifford'' li ensenya una placa con o nombre d'o lugar) y immediatament prencipia l'ataque d'os morteros chaponeses. Ninviau a primera linia, ''Gifford'' fa amistat con ''Willie Crawford'', un d'os suyos antigos treballadors. Bien luego ''Waco'' ye tresladau y por primera vegada emplega lo suyo [[uniforme]] d'oficial, nomás que ta morir victima d'un francotirador. Dimpués d'un ataque chaponés a los soldaus de primera linia, nomás que ''Gifford'' y ''Crawford'' sobreviven, pero lo primero ha de deixar entazaga a ''Crawford'' ta advertir dun nuevo l'ataque chaponés a la base.

A cinta s'ambienta en [[1941]], [[1942]], [[1943]] y [[1944]] en o sur d'[[Estaus Unius]] y en [[Filipinas]], y las suyas escenas se filmoron en [[Calabasas]] ([[California]]) y en [[Hawaii]], amás d'en os ''[[20th Century Fox Studios]]'' en [[Los Angeles]], tamién en California.

''Between Heaven and Hell'' rcibió una nominación a los [[Premios Oscar]] ([[Premio Oscar a la Millor Banda Sonora Orichinal|Millor Banda Sonora de Drama u Comedia]]) en a suya [[56ena edición d'os Premios Oscar|56<sup>ena</sup> edición]].

== Elenco ==


== Se veiga tamién ==
* [[Cine en 1956]].
* [[Cintas de 1956]].

== Referencias ==


== Vinclos externos ==
*  [https://www.imdb.com/title/tt0049004/ ''Between Heaven and Hell''] en [[Internet Movie Database]].
*  [https://www.allmovie.com/movie/between-heaven-and-hell-am4852 ''Between Heaven and Hell''] en [[AllMovie]].
*  [https://www.tcm.com/tcmdb/title/68530/enwp ''Between Heaven and Hell''] en [[TCM Movie]].
*  [https://catalog.afi.com/Catalog/moviedetails/51756 ''Between Heaven and Hell''] en l**American Film Institute Catalog* de l*'American Film Institute''.